Návrh

**VYHLÁŠKA**

**Ministerstva práce sociálnych vecí a rodiny Slovenskej republiky**

z ............2012,

**ktorou sa ustanovujú podrobnosti o služobnej rovnošate inšpektora práce a jej vyobrazenie**

Ministerstvo práce, sociálnych vecí a rodiny Slovenskej republiky podľa § 10 ods. 4 zákona č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov v znení zákona č. .../2011 Z. z. ustanovuje:

§ 1

Predmet úpravy

Táto vyhláška ustanovuje podrobnosti o služobnej rovnošate inšpektora práce (ďalej len „služobná rovnošata“) a jej vyobrazenie.

§ 2

Služobná rovnošata a jej špecifické znaky

(1) Služobná rovnošata má špecifické znaky, ktorými sú

a) označenie s vyšívaným nápisom „INŠPEKCIA PRÁCE“,

b) rukávová nášivka so štátnym znakom Slovenskej republiky,

c) na pokrývke hlavy označenie vyšívané s nápisom „INŠPEKCIA PRÁCE“ a nášivka so štátnym znakom Slovenskej republiky.

(2) Vyobrazenie služobnej rovnošaty a jej špecifických znakov je uvedené v prílohe.

§ 3

Súčasti služobnej rovnošaty

(1) Služobnú rovnošatu tvorí

a) čiapka šiltovka čierna s nápisom „INŠPEKCIA PRÁCE“,

b) polokošeľa s krátkymi rukávmi čierna s nápisom „INŠPEKCIA PRÁCE“,

c) polokošeľa s krátkymi rukávmi biela s nápisom „INŠPEKCIA PRÁCE“,

d) nohavice čierne,

e) opasok čierny,

f) ponožky čierne,

g) obuv letná čierna,

h) bunda nepremokavá s reflexnými prvkami a nápisom „INŠPEKCIA PRÁCE“.

(2) Služobnú rovnošatu vzhľadom na klimatické podmienky ďalej tvorí

a) čiapka zimná pletená čierna s nápisom „INŠPEKCIA PRÁCE“,

b) polokošeľa s dlhými rukávmi čierna s nápisom „INŠPEKCIA PRÁCE“,

c) polokošeľa s dlhými rukávmi biela s nápisom „INŠPEKCIA PRÁCE“,

d) sveter čierny s nápisom „INŠPEKCIA PRÁCE“,

e) nohavice zimné čierne,

f) obuv zimná čierna,

g) termoponožky čierne,

h) tepelná vložka do bundy,

i) súprava termobielizne, ktorú tvorí termotričko s dlhým rukávom a termonohavice.

§ 4

Prideľovanie a výmena služobnej rovnošaty

(1) Služobná rovnošata sa prideľuje štátnemu zamestnancovi po úspešnom vykonaní odbornej skúšky.

(2) Výmena služobnej rovnošaty sa uskutočňuje po uplynutí troch rokoch jej používania.

(3) Inšpektor práce vráti pridelenú služobnú rovnošatu

1. ak prestal spĺňať podmienky na jej pridelenie,
2. pri jej výmene podľa odseku 2.

§ 5

Účinnosť

Táto vyhláška nadobúda účinnosť ………… 2012.

**Príloha**

**k vyhláške č. .../2012 Z. z.**

**VYOBRAZENIE SLUŽOBNEJ ROVNOŠATY A JEJ ŠPECIFICKÝCH ZNAKOV**

(bude doplnené v legislatívnom procese k návrhu vyhlášky)